TIFLOLOŠKI MUZEJ, Zagreb

OIB:04200585015

RKP:1038

**OBRAZLOŽENJE FINANCIJSKOG PLANA ZA RAZDOBLJE**

**2024.-2026.G.**

Ur.broj: I-30/23

Ministarstvo kulture i medija RH

 Runjaninova 2

 10000 Zagreb

**OBRAZLOŽENJE OPĆEG DIJELA FINANCIJSKOG PLANA**

**Sažetak djelokruga rada**

Temelj muzeju postavio je krajem 19. st. Vinko Bek, učitelj i tiflopedagog, svojom privatnom zbirkom predmeta i knjižne građe koja se uglavnom svojom problematikom bavila slijepim osobama. Osnutkom muzeja, 1953. g., Muzej širi svoju djelatnost na području osoba oštećena vida te se počinje baviti i slabovidnim osobama. Šezdesetih godina 20. st. započeo je ciklus izložaba Taktilne galerije Tiflološkog muzeja u kojoj su izlagali slijepi samouki umjetnici te velik broj akademski obrazovanih videćih umjetnika. Ova se tradicija nastavlja i danas. Godine 2002., promjenom uprave Muzeja, potpunom reorganizacijom rada u svim segmentima Muzej je započeo širiti područje rada na sve osobe s invaliditetom, a potom je svoje djelovanje proširio i na područje aktualne socijalne problematike.

Sukladno čl. 11. Statuta Tiflološkog muzeja, Muzej obavlja sljedeće djelatnosti:

* nabavka, sabiranje, zaštita, istraživanje, komuniciranje i izlaganje u svrhu proučavanja, edukacije i uživanja civilizacijskih, kulturnih materijalnih i nematerijalnih i prirodnih dobara te njihova stručna i znanstvena obrada i sistematizacija u zbirke, a osobito u odnosu na muzejski fundus vezan većim dijelom uz tiflološku problematiku, potom i sva ostala područja invaliditeta, kao i problematiku ustanova i udruga koje na tom polju djeluju;
* trajna zaštita muzejske građe, muzejske dokumentacije te njihovo interpretiranje i prezentiranje javnosti putem različitih komunikacijskih oblika u stvarnom i virtualnom okruženju;
* objavljivanje podataka i spoznaja o muzejskoj građi i muzejskoj dokumentaciji putem stručnih, znanstvenih i drugih obavijesnih sredstava;
* razmjena i izlaganje muzejske građe na stalnim i povremenim izložbama u zemlji i svijetu;
* suradnja u obradi muzejske građe i tema vezanih uz nju s muzejskim i drugim srodnim ustanovama u zemlji i svijetu;
* promicanje muzejske struke suradnjom s drugim institucijama - obrazovnim, znanstvenim, socijalnim i baštinskim ustanovama;
* obavljanje poslova promidžbe Muzeja izradom, prezentacijom i distribucijom replika i predmeta s motivima iz muzejskog fundusa i drugim prepoznatljivim sadržajima koji se odnose na djelatnost Muzeja;
* obavljanje nakladničke djelatnosti koja je tematski vezana uz problematiku koja se odnosi na područje koje pokriva Muzej;
* obavljanje knjižnične djelatnosti;
* predočavanje muzejske građe vezano uz problematiku osoba s invaliditetom i drugih problema proizašlih iz cjelokupnih međuljudskih odnosa u društvu putem organiziranja stručnih skupova, tribina, tečajeva i drugih oblika stručnog usavršavanja;
* istraživanje, predočavanje materijalnih i nematerijalnih svjedočanstava u odnosu na različite oblike društvenih odnosa, društvenih interakcija te proučavanje njihovog kulturološkog odraza;
* organizacija izložaba i drugih događanja u Muzeju u funkciji promidžbe djelatnosti kojom se Muzej bavi;
* promicanje dostupnosti i prilagodbe baštinskih ustanova kao i njihove građe osobama s invaliditetom;
* obavljanje i drugih poslova muzejske djelatnosti utvrđene zakonom i ovim Statutom.

**Prihodi i primici**

U financijskom planu za 2024. godinu su planirani slijedeći prihodi:

* Prihodi iz proračuna – izvor 11
* Prihodi iz proračuna u iznosu 405.940 EUR za pokriće redovne djelatnosti muzeja
* Prihodi iz proračuna u iznosu 33.536 EUR za pokriće programske djelatnosti muzeja
* Ostali prihodi – izvor 43
* Prihodi od prodaje ulaznica u iznosu 2.700 EUR koji se u planu raspoređuju na pokriće nužnih rashoda koji prelaze dodijeljene limite:
* Usluge tekućeg i investicijskog održavanja
	+ Predviđeno 1.000 EUR za potrebe redovnog poslovanja
* Ostale usluge
	+ Predviđeno 1.700 EUR za potrebe redovnog poslovanja
* Vlastiti prihodi – izvor 31
* Prihodi od edukacija i ostalih usluga u iznosu 4.000 EUR koji se u planu raspoređuje na pokriće nužnih rashoda koji prelaze dodijeljene limite:
* Usluge tekućeg i investicijskog održavanja
	+ Predviđeno 2.000 EUR za potrebe redovnog poslovanja
* Ostale usluge
	+ Predviđeno 2.000 EUR za potrebe redovnog poslovanja

**Rashodi i izdaci**

Financijski plan rashoda redovne djelatnosti za 2024. godinu baziran je na realno potrebnim sredstvima za nesmetano funkcioniranje ustanove.

Najznačajniji rashodi se odnose na plaće zaposlenika:

* *3111 Plaće za redovan rad*, rashodi su planirani prema trenutnoj visini rashoda za plaće uvećano za 0,5 % - minuli rad po svakoj godini.
* *3121 Ostali rashodi za zaposlene,* planirani troškovi odnose se na materijalna prava djelatnika koja se temelje na važećim zakonskim i podzakonskim aktima:

|  |
| --- |
| Ostali rashodi za zaposlene |
| Materijalno pravo | 2024 | 2025 | 2026 |
| Regres | 3.600,00 | 3.600,00 | 3.600,00 |
| Božićnica | 3.600,00 | 3.600,00 | 3.600,00 |
| Dar djeci | 500,00 | 500,00 | 500,00 |
| Smrtni slučaj | 1.500,00 | 1.500,00 | 1.500,00 |
| Jubilarna nagrada | 1.400,00 | 1.600,00 | 700,00 |
| Otpremnina | 2.200,00 | 2.200,00 | 2.200,00 |
| UKUPNO | 12.800,00 | 13.000,00 | 12.100,00 |

**Odsupanja rashoda u odnosu na prethodnu godinu:**

Financijski plan za 2024 u odnosu na 2023. godinu predviđa povećanje budžeta na izvoru 11 za 29.241,86 EUR. Povećanje je rezultat promjena na sljedećim stavkama:

* Plaće za redovan rad
	+ Povećanje za 25.823,77 EUR koje je poizašlo iz povećanja osnovice za obračun plaće i povećanja koeficijenata tijekom 2022.godine, te ukalkuriranog uvećanja od 0,5% za minuli rad.
* Na skupinama konta 32 i 34 povećanje u iznosu 3.418,09 EUR koje je nakon izvršenih preraspodjela između konta, proizišlo iz povećanja cijena usluga.

Financijski plan rashoda programske djelatnosti usklađen je s odobrenim prijedlogom plana programskih aktivnosti za 2024. godinu. Planirana sredstva iznose 33.536 EUR.

**Prijenos sredstava iz prethodne u slijedeću godinu**

Prijenos sredstava iz prethodne u slijedeću godinu je planiran u iznosu 9.203,40 EUR. Navedeni iznos je je planiran za donos i odnos sredstava, a odnosi na vlastite i ostale prihode za pokriće rashoda koji prelaze dozvoljene limite.

**Pregled stanja ukupnih i dospjelih obveza:**

|  |  |  |
| --- | --- | --- |
|   | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 31.747,43 | 29.504,28 |
| Dospjele obveze | 0,00 | 0,00 |

**OBRAZLOŽENJE POSEBNOG DIJELA FINANCIJSKOG PLANA**

Financijski plan je planiran kroz slijedeće stavke:

|  |  |  |  |  |
| --- | --- | --- | --- | --- |
| Šifra | Naziv | Plan 2024 godina | Projekcija 2025 godina | Projekcija 2026 godina |
| *022* | *TIFLOLOŠKI MUZEJ* | *446.176* | *447.456* | *449.876* |
| *A78000022* | *REDOVNA DJELATNOST* | *412.640* | *413.920* | *416.340* |
| 11 | Opći prihodi i primici | 405.940 | 407.220 | 409.640 |
| 31 | Vlastiti prihodi | 4.000 | 4.000 | 4.000 |
| 43 | Ostali prihodi | 2.700 | 2.700 | 2.700 |
| A78000122 | PROGRAMSKA DJELATNOST | 33.536 | 33.536 | 33.536 |
| 11 | Opći prihodi i primici | 33.536 | 33.536 | 33.536 |

***Redovna djelatnost***

Ova aktivnost prati izvođenje osnovne djelatnosti ustanove koji se realizira kroz rashode za zaposlene te materijalne i financijske rashode.

***Programska djelatnost***

Ova aktivnost se odnosi na posebne programe koji će biti financirani iz državnog proračuna u iznosu 33.536 EUR

Prema planu će se provoditi slijedeći programi:

* Izložba „Počeci obrazovanja slijepih osoba u Sloveniji“
* Izložba „Anabel Zanze: NE-PRE-PRE-KE“
* Izložba „Nas dvije, Zoja i Lola“
* Pedagoški programi
* Izrada zvučnog vodiča kroz stalni postav
* Informatizacija
* Investicije

Izložba „Počeci obrazovanja slijepih osoba u Sloveniji“:

Ovom izložbom cilj je prikazati povijesni pregled rada Zavoda za slijepe u Ljubljani i njegov značaj za odgoj i obrazovanje slijepih osoba u Sloveniji. U Zbirci arhivskog gradiva i Zbirci fotografija Tiflološkog muzeja postoje brojni dokumenti, pisani materijali te mnogobrojne fotografije koji svjedoče o vremenu nastajanja i djelovanja Zavoda za slijepe u Ljubljani.

Izložba „Anabel Zanze: NE-PRE-PRE-KE“:

Izložba u Tiflološkom muzeju ima za cilj predstaviti presjek radova Anabel Zanze, svojevrsnu mini-retrospektivu, u kojoj su pomnjivo odabrani radovi, njih petnaestak, kojima se umjetnica direktno obraća slijepoj i slabovidnoj publici, ali i videćim osobama. Slike iz tog ciklusa bit će predstavljene i uz pomoć replika i prilagodbi, u suradnji sa stručnim timom kustosa Tiflološkog muzeja. Također, bit će zvučno opisani i kolaž „n“ i slika „40 x a“, posebno odabrani za slabovidne osobe, dok će slika „Tchaikowsky's 1812. Ouverture“ (2000.) biti praćena istoimenim glazbenim zapisom, karakterističnim tautološkim postupkom ove umjetnice . Ovoj je izložbi prethodila izložba u Galeriji „Josip Račić”, Nacionalnog muzeja moderne umjetnosti u Zagrebu, 2022./2023., na kojoj slikarica, radovima posebno kreiranima za tu izložbu, po prvi put postavlja sebe u dijalog sa slijepom publikom kao publikom koja ravnopravno, ponekad čak i privilegirano, može primiti-prevesti-doživjeti-preobraziti vizualne podražaje kroz taktilne ili zvučne podražaje i tumače. Tom prigodom kreirala je nove radove na Brailleovom pismu („Tumač“, „Moj svijet“) koji će biti pokazani i na ovoj izložbi, ali u ponešto drugačijem okviru i drukčijeg sadržaja.

Izložba „Nas dvije, Zoja i Lola“:

Tiflološki muzej za 2024. godinu predlaže postavljanje izložbe dječjih likovnih radova Zoje Medenice, djevojčice koja ima sestru blizankinju koja je dijete s teškoćama u razvoju (cerebralna paraliza i intelektualno niže funkcioniranje). Edukativno-izložbeni programi čine izložba i set od četiri radionice, dvije likovne i dvije komunikacijsko edukativne. Izložba bi prikazala do 20 crteža djevojčice iz republike Srbije s naglaskom na njezinoj likovnosti kao obliku komunikacije sa sestrom blizankinjom.

Pedagoški programi:

1.Stalni postav - element u snaženju i povećanju kvalitete življenja oboljelih od depresije. Programom se uspostavlja novi pristup stalnom postavu i ukupnom fundusu muzaja.

2. Tjedan znanosti - MUZZA, predstavljanje muzeja, poslanja i misije

3. Obilježavanje Tjedan mladih /Dan mladih

4. Festival znansoti i Znanstveni piknik - edukativno, radioničko interaktivni sadržaji

Izrada zvučnog vodiča kroz stalni postav:

Planira se izrada zvučnog vodiča kroz stalni postav na hrvatskom i engleskom jeziku za videće posjetitelje koji će se očitavati i preslušavati uz pomoć QR kodova na vlastitom pametnom telefonu.

Informatizacija:

Program predviđa zamjenu zastarjele informatičke opreme kojoj je istekao tehnološki vijek trajanja i nije je moguće više održavati. Program će omogućiti obavljanje stručnih poslova osobito onih vezanih uz digitlizaciju. Zamjena opreme zamišljena je kao dugoročno rješenje koje je moguće provesti odjednom, ali i u fazama ovisno o raspoloživim sredstvima. Potrebno je upozoriti da u slučaju parcijalno odobrenih sredstava za izvršenje programa u periodu od 3 godine sva će navedena oprema izaći iz upotrebe zbog zastarjelosti i nemogućnosti daljnjeg održavanja.

Investicije:

1. Ploča s nazivom muzeja na ulazu - potrebna je izrada nove natpisne, odnosno ploče s nazivom i logom muzeja na ulazu u muzej jer je prijašnja uništena u potresu.

2. Ploča s radnim vremenom muzeja - s obzirom da se radno vrijeme muzeja mijenjalo potrebno je nabaviti novu ploču.

3. Plastifikator dokumenata - za korištenje u radionicama u okviru muzejskih programa i za izradu raznih muzeografskih materijala i pomagala potrebno je nabaviti plastifikator.

4. Za izradu reljefnih crteža u procesu prilagodbe izložbe koristi se posebni papir - swell papir, koji omogućuje reljefni prikaz crteža.

5. Postamenti ­- zbog dotrajalosti starih postamenata potrebno je nabaviti nove koji će se izraditi po mjeri kako bi se mogle koristiti s ostalom postojećom opremom (izložbena zona)

6. Proširenje prostora za pohranu muzeografskih pomagala - za pohranu muzeografskih pomagala (postamentata, izložbenih zvona, okvira za slike i dr.) potrebno je proširiti postojeći prostor za 70 cm, odnosno izraditi novi zid od knaufa kojim bi se povećao navedeni skladišni prostor.

U Zagrebu, 03.10.2023.